เรื่องร้องเรียน: สะพานข้ามคลองบริเวณหลังวัดหลักสี่มีความชำรุดทรุดโทรม  - แม่บันไดรับน้ำหนักที่วัสดุคือเหล็กกล่องโดนน้ำท่วมจนผุ ใกล้พังเต็มที - ตัวพื้นสะพานที่วัสดุเป็นไม้ก็ชำรุด มีการซ่อมแบบเฉพาะหน้าด้วยการเอาไม้แปะๆมาหลายครั้ง จนระดับพื้นไม่สม่ำเสมอสามารถสะดุดได้ทุกเมื่อ ทั้งๆที่มีคนใช้นับร้อยคนต่อวัน ทั้งเด็กและคนชรา
การดำเนินการของเจ้าหน้าที่: ได้ตรวสอบบริเวณที่ร้องเรียนแล้วพบว่าเป็นสะพานหลังวัดหลักสี่ที่ใช้ข้ามคลองเปรมประชากรไปยังชุมชนศิษย์หลวงปู่ขาว ขอเรียนว่าสะพานดังกล่าวอยู่ในพื้นที่โครงการก่อสร้างเขื่อน ค.ส.ล. คลองเปรมประชากร ช่วงที่ 3 จากถนนสรงประภาถึงถนนแจ้งวัฒนะ โดยมีแผนงานจะเข้าดำเนินการก่อสร้างเขื่อนบริเวณดังกล่าวประมาณเดือนกรกฎาคม 66 ซึ่งการทำงานก่อสร้างในบริเวณดังกล่าวจำเป็นต้องรื้อสะพานดังกล่าวออก และระหว่างดำเนินการก่อสร้างจะสร้างสะพานชั่วคราวทดแทน และเมื่อดำเนินการก่อสร้างเขื่อนแล้วเสร็จจะสร้างสะพานตามรูปแบบมาตรฐานให้ใช้ถาวรต่อไป
ความเห็นของผู้แจ้ง: ขอชื่นชมเจ้าหน้าที่ทุกท่านที่ร่วมกันปฏิบัติงานเพื่อประชาชนและ กทม. ที่น่าอยู่ ขอบคุณที่ตั้งใจทำงานค่ะ
พื้นที่: แขวงตลาดบางเขน เขตหลักสี่ กรุงเทพมหานคร